pl de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da nl da da da da da da da da da da da da da da da da da en da da da en nb sv da da da da da da pl en da da da da da da en da en da sv nl en da en da da en da nl da da da da en da da da da da en da da da da da da da da da da en da da da da da da da da en hbs_lat en da da da nn da da da sv da da da da nb nn da nb da nn da da da sv da da nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
Ash vs. Evil Dead sæson 3: Sidste omgang med Ash og motorsaven
Blodig serie på dvd: Det var ikke uden en vis nervøsitet, at jeg i sin tid satte mig klar til serien første sæson af ‘Ash vs. Evil Dead’. For hvordan ville Bruce Campbell gøre comeback mere end 20 år efter, at han slap franchisen og sin ikoniske rolle som Ash med den sidste film ‘Army of Darkness’ i 1992? Ret så blodspruttende vellykket. Nu er 3. og sidste sæson udkommet på dvd.
Kort fortalt er det et comeback i højt tempo med masser af blod og gory vanvid. Det lyder jo ikke dårligt – og det er det nu heller ikke. Men fremragende godt er det heller ikke helt. Desværre. De korte afsnit på omkring de 25 minutter gør dog, at jeg holdes ganske godt underholdt de blodbefængte afsnit igennem.
For nej, her var ikke så meget andet at komme efter end et vilde dæmondrab, en tragikomisk, men også charmerende Bruce Campbell som en fortsat kæk Ash samt naturligvis gensynsglæden. Det er nu også helt ok. For Ash og hans kamp mod alverdens ondskab underholder med sin groteske blanding af splat og komik.
Sam Raimi står som bekendt bag de tre første Evil Dead-film, der ligger til grund for serien. Således er filmenes tone her forsøgt bevaret med veloplagte, blodige og skøre indslag samt hurtige kamerature, der kendetegner filmene, hvor den første Evil Dead-film landede helt tilbage i 1981. Der følger desuden en omgang ekstramateriale med, hvor man får et indblik i serien samt en håndfuld kommentarspor.
– ‘Ash vs. Evil Dead’ sæson 3 udkommer på dvd 25. oktober 2018.
ASH VS. EVIL DEAD: Ash er tilbage med sin blodige motorsav
Serie-anbefaling: Det var ikke uden en vis nervøsitet, at jeg satte mig klar til serien Ash vs. Evil Dead, hvor første sæson netop er landet på dvd. For hvordan ville Bruce Campbell gøre comeback her mere end 20 år efter, at han slap franchisen og sin ikoniske rolle som Ash med Army of Darkness i 1992?
Kort fortalt er det et comeback i højt tempo med masser af blod og gory vanvid. Det lyder jo ikke dårligt – og det er det nu heller ikke. Men fremragende godt er det heller ikke helt. Desværre. De korte afsnit på omkring de 26 minutter gør dog, at jeg holdes ganske godt underholdt samtlige 10 afsnit.
For nej, her var ikke så meget andet at komme efter end et vilde dæmondrab, en tragikomisk, men også charmerende Bruce Campbell som en fortsat kæk Ash samt naturligvis gensynsglæden. Det er nu også helt ok, for Ash og hans kamp mod alverdens ondskab underholder med sin groteske blanding af splat og komik.
Sam Raimi, der som bekendt står bag de tre Evil Dead-film, der ligger til grund for serien har dog kun instrueret det første og længere afsnit, men sætter da også her tonen veloplagt, blodig og med de skøre indslag og hurtige kamerature, der kendetegner filmene, hvor den første landede i 1981.
Ash får desuden hjælp af henholdsvis Ray Santiago som den småtumpede Pablo, mens Dana DeLorenzo er den cool Kelly, der ikke går af vejen for at jagte ondskaben. Desværre hæmmes de ellers herlige blodsudgydelser af og til af vage CGI-effekter og meget lidt historie.
Jeg var som sagt godt underholdt seriens ujævnheder til trods – og vil da også holde udkig efter en sæson 2. Udgivelsen byder desuden på kommentarspor på alle afsnit med cast og crew videre til kig på seriens afsnit, gore og karakterer.
Ash vs. Evil Dead er udkommet på dvd den 29. september 2016.
[tabgroup][tab title=”Ash vs. Evil Dead sæson 1 | dvd”]
Titel: Ash vs. Evil Dead sæson 1
Release: den 29. september 2016
Spilletid: 5 timer 11 min.
Medvirkende: Bruce Campbell m.fl.
Udgiver: 20th Century Fox Home Entertainment[/tab][/tabgroup]
https://filmskribenten.dk/wp-content/uploads/2016/09/ash-vs-evil-dead-dvd-anmeldelse-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-09-25 08:48:372016-09-25 08:48:37ASH VS. EVIL DEAD: Ash er tilbage med sin blodige motorsav
EVIL DEAD (1981 og 2013): Splattet milepæl og medrivende remake
4. oktober 2013/i Anmeldelser, Blu-ray/DVD /af Bjarke Friis Kristensen
Ja, folk jamrer over remakes af horrorfilm. Og ja, vi har også fået langt overvejende dårlige og decideret jammerlige genindspilninger. Så det er klart, at en hvis skesis indfinder sig, når der gås om bord i Sam Raimis splattede lowbudget-klassiker fra 1981. Men bare rolig – originalen holder stadig og remaket er medrivende splat. Begge film er nu udkommet som dobbelt-udgivelse på Blu-ray.
Det har været en fryd at genopleve originalen, der her præsenteres med et yderst flot billede og en solid lydside. Det er stadig en uovertruffen, legesyg og manisk omgang splat med herligt spruttende effekter og ikke mindst Bruce Campbell i den ikonisk overspillede rolle som Ash. Han og fire venner skal tager en tur ud i en hytte i skoven. Her finder de Te Book of te Dead, som udløser blodig død og dæmonbesættelser.
Siden er der kommet to efterfølgere, hvor serien blev taget i en mere komisk retning. Den første er ganske vist ikke er uden makaber humor, men den er altså langt mere dyster og sine steder oprigtig uhyggelig – blandt andet Betsy Bakers creepy sang, og virkelig vammel – blandt andet de boblende dæmonbesættelser. Sam Raimi var blot 21 år, da han med olm stemning, vilde vinkler og manisk kameraarbejde samt ukuelig entusiasme lavede denne splattede klassiker.
Genindspilningen har med andre ord noget at leve op til. Heldigvis går den egne veje og mimer ikke originalen – ellers ville et remake jo være ligegyldigt. Det er dog stadig en flok unge, der tager ud i en hytte, hvor de finder en bog, som udløser vamle dæmonbesættelser – og så er der heller ikke sparet på blodet. De er i hytten, da Mia, spillet helt forrygende af Jane Levy, skal ud af sit stofmisbrug og en kold tyrker er vejen frem. Hendes abstinenser bliver dog snart deres mindste bekymringer.
Du gættede rigtigt, gruppen udsættes snart for alverdens grumme pinsler – og her er flere virkelig ubehagelige scener, der indebærer lemlæstelse af kroppe. Filmen refererer desuden fint og subtilt til originalen, og blandt andet er scenen med træet, der voldtager også med. Filmen er dog sin egen makabre, groteske og intense skrækfilm, der måske godt kunne have undladt sin prolog, men som til gengæld fyrer en forrygende finale af efter adskillige snaskede scener.
Her er altså tale om to film, der på hver deres måde er forrygende oplevelser udi blodig splat. En Blu-ray-udgivelse, der hører hjemme på hylden hos enhver horrorfan – fuck it, hos filmfan. At remaket har delt vandene er forventeligt, men har man et hjerte, der banker bare en smule for blodindsmurt og kropsvæske pjaskende horror, skal man være et skarn for ikke at sætte pris på disse scener i genindspilningen.
Te Evil Dead, 1981 – 5/6:
Evil Dead, 2013 – 5/6:
Ekstramateriale, billede og lyd:
Billede og lydside fungerer særdeles godt på begge film. Originalen har klaret overførslen til Blu-ray virkelig flot. Der er forventeligt snavs og gryn i billedet, men kontrasten er solid, her er god detaljegrad og farverne er mættede. Remaket har ligeledes en stærk billedside, hvor de udpenslende blodudgydelser står klart, skarpt og detaljerigt En vammel fornøjelse.
Lydsporet på originalen har også fået et ordentlig spark bagi og går både klart og medrivende igennem med gode niveauer, creepy atmosfære og godt rum. Remaket er en forståeligt nok en tand bedre med sin dynamiske lydside, hvor både dialog, grufulde drab og det olme score af Roque Baños går klart igennem. Sådan.
Ekstramaterialet til originalen er en sand fornøjelse. Her får man et ok kommentarspor med Raimi, Campbell og producer Tapert, der blandt andet snakker om overførslen af filmen til Blu-ray og deres kamp for at få lavet filmen. Man kan også se filmen med et underholdende Picture-in-Picture-spor, hvor filmfolk og fans som Stuart Gordon og Alexandre Aja popper op undervejs og giver deres syn op filmen.
Herudover er der en virkelig gode making of One by One We Will Take You: Te Untold Saga of Te Evil Dead (54 min.), der går i dybeden med filmen, hvor blandt andet fans som Edgar Wright og Eli Roth taler om deres forhold til filmen. Man finder også hele 59 minutters slettede alternative/scener samt tre kortere indslag (i alt 26 min.), der blandt andet ser på make-up og filmens modtagelse i England.
Ekstramaterialet til remaket er mindre imponerende. En række korte featurretter giver  her et ok, men også lidt overfladisk kig på filmen. En om at skulle lave et remake (7 min.), en hvor originalen og remaket diskuteres (10 min.), en om, hvor hårdt det var at optage filmen (8 min.), en om Te Book of te Dead (5 min.) og en, hvor man via egne optagelser følger Jane Levy en dag på optagelserne (9 min.). Både castet og Fede Alverez samt blandt andet Bruce Campbell interviewes. Herudover er der et ok kommentarspor med Alvarez, medforfatter Rodo Sayagues samt castet, Jane Levy, Lou Taylor Pucci og Jessica Lucas. Det er værd at lytte til.
Te Evil Dead, 1981
Ekstramateriale 5/6 | Billede 5/6 | Lyd 5/6
Ekstramateriale 3/6 | Billede 5/6 | Lyd 6/6
– ’Synes godt om’ Filmskribenten på Facebook HER. [tabgroup][tab title=”Te Evil Dead (1981) & Evil Dead (2013) | Blu-ray-anmeldelse”]Samlet vurdering 5/6:
Originaltitel: Te Evil Dead (1981), Evil Dead (2013).
Release: d. 12. september 2013
Instruktion: Sam Raimi og Fede Alvarez
Medvirkende: Bruce Campbell, Ellen Sandweiss, Richard DeManincor, Betsy Baker, Theresa Tilly samt Jane Levy, Shiloh Fernandez, Jessica Lucas, Lou Taylor Pucci, Elizabeth Blackmore m.fl.
Spilletid: 85 min. og 91 min
Udgiver: Universal Studios Entertainment[/tab][/tabgroup]
https://filmskribenten.dk/wp-content/uploads/2013/09/evil-dead-1981-2013-thumb-02.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-10-04 10:17:312013-10-04 10:17:31EVIL DEAD (1981 og 2013): Splattet milepæl og medrivende remake
BLODIG WEEKEND 2013, DAG 1: Blodsjaskende godt remake og håndholdt V/H/S-horror
27. september 2013/i Blodig Weekend, Blodig Weekend 2013 /af Bjarke Friis Kristensen
I går torsdag var det endelig blevet tid til første dag på genrefilmsfestivalen Blodig Weekend (læs om den HER). Det var det medrivende remake Evil Dead, der åbnede ballet på blodig vis – meget passende. Ja, folk jamrer over remakes, og ofte med god grund. Så det er klart, at når der oven i købet er tale om Sam Raimis splattede lowbudget-klassiker fra 1981, at en vis skepsis indfinder sig.
Men heldigvis går remaket egne veje – ellers ville et remake jo også være ligegyldig. Det er dog stadig en flok unge, man her følger på deres skæbnesvangre tur ud i en afsidesliggende skovhytte, hvor de finder en skummel bog, der udløser død, ødelæggelse og vamle dæmonbesættelser – og der er ikke sparet på blodet.
De er i hytten, forbi Mia skal ud af sit stofmisbrug – hun spilles for resten af en helt forrygende Jane Levy. Hendes abstinenser bliver dog snart det mindste af gruppens bekymringer. Ja, du gættede rigtigt, der venter dem alverdens grumme pinsler – og der diskes op med flere virkelig ubehagelige, lemlæstende og blodspruttende scener.
En makaber og intens skrækfilm i sin egen ret. At remaket har delt vandene er forventeligt, men har man et hjerte, der banker bare en smule for snasket og kropsvæske pjaskende horror, skal man altså være et forpulet skarn for i det mindste ikke at sætte pris på disse scener i denne veloplagte genindspilning. Fuck yes – suck it, remake haters!
– Evil Dead, 5/6:
Dagens anden og sidste film var opfølgeren til den underholdende og håndholdte antologi-gyser V/H/S (læs min anmeldelse HER). En på mange måder vellykket 2’er, der byder på fire kortfilm samt en rammefortælling i found footage-genren – og der er højt niveau stort set hele vejen rundt. Rammefortællingen følger Larry og Ayesha, der har fået til opgave at undersøge en ung knægts forsvinden. I hans dunkle hjem, bliver de mødt af en række tændte fjernsyn og en stak VHS-bånd.
De ser således båndene igennem (ja, antologiens fire kortfilm), mens man vender tilbage til de to i huset, hvor stemningen bliver fortsat mere eery. Første bånd i maskinen er Phase I Clinical Trials, der følger en mand, som efter at have mistet synet på det ene øje, får indopereret et øje/kamera, der samtidig optager alt. Men der følger uventede bivirkninger med øjet og snart ser han skumle skikkelser i sit hjem. En creepy film med både olm atmosfære og fine jump scares.
Herefter blev der smidt sort humor i horrorgryden med den indvoldsudrivende zombiefilm A Ride in te Park, hvoraf den ene instruktør er Eduardo Sánchez – den ene af de to gutter bag nyklassikeren Te Blair Witch Project. Her udvikler en cykeltur gennem skoven sig til en sjasket zombiemassakre med blod på linsen. Good and gory zombie fun. Med det tredje indslag, Safe Haven, blev der gået balls out med sjasket splat, et herligt grotesk plot og adskillige blodige money shots.
Her udvikler et dokumentarholds besøg hos en sekt sig til et sandt mareridt. For selvfølgelig gemmer de hvidklædte medlemmer på mørke hemmeligheder. En forrygende rutsjebanetur med flere groteske what te fuck-øjeblikke, mens løjerne bare eskalerer hele vejen mod den forrygende finale. Så ja, mange tak til de to instruktører bag, Gareth Evans (Te Raid) og Timo Tjahjanto (det forrygende indslag, L is for Libedo på Te ABCs of Death, læs min anmeldelse HER).
Sidste indslag var desværre også antologiens svageste. For selvom Slumber Party Alien Abduction er en cool titel, var det en noget ujævn oplevelse. Det er ellers Jason Eisener, der har instrueret – manden bag den fremragende Hobo with a Shotgun. Men det larmende besøg fra rummet tumlede noget forslået rundt i mørket, mens man blev mere rundtosset end skræmt af de blege rummænd. Heldigvis fik rammefortællingen lov til at binde den blodige sløje på filmen, som den fortjente.
– V/H/S 2, 4/6:
– Besøg Blodig Weekend på Facebook HER og eget site HER.
– Læs mine anbefalinger og få et overblik over Blodig Weekend HER.
– ’Synes godt om’ Filmskribenten på Facebook HER.
https://filmskribenten.dk/wp-content/uploads/2013/09/Blodig-Weekend-dagene-thumb-dag-01.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2013-09-27 09:52:492013-09-27 09:52:49BLODIG WEEKEND 2013, DAG 1: Blodsjaskende godt remake og håndholdt V/H/S-horror
Endnu flere ’Bad Dudes’, del 2
28. oktober 2010/i Fanart, Plakater /af Bjarke Friis Kristensen
Adam Sidwell har startet et ret cool projekt – (cirka) hver uge tegner han nemlig en ny ”Bad Dude” fra filmens – eller tv-seriernes verden – som postes på sitet 52 Bad Dudes. Siden mit første indlæg om det herlige projekt, er der kommet en stak nye ansigter på sitet – og der er altså nogle virkelig fine imellem.
I denne omgang finder man bl.a. portrætter af den ækle klovn Pennywise fra It, den enorme skumfidus-mand fra Ghostbusters, Ash fra Evil Dead-filmene, Mr. Blonde Reservoir Dogs, den farlige dukke Chucky og Te Bride fra Kill Bill-filmene.
Du finder flere Bad Dudes på sitet HER.
– Se også: Din ugentlige ”Bad Dude”, del 1
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2010-10-28 07:24:572010-10-28 07:24:57Endnu flere ’Bad Dudes’, del 2
Kropsvæsker, sigøjnerkoner og djævelske dæmoner
3. november 2009/i Anmeldelser /af Bjarke Friis Kristensen
Det kan godt være Sam Raimis navn på det seneste er blevet lig med de farverige og underholdende Spiderman-film. Men før Raimi drog mod Hollywood, skabte han de både morsomme, overgearede og splattede Evil Dead-film, hvor Bruce Campbell selvsikkert kæmpede mod dæmoner i den ikoniske rolle som Ash. Det er dog lang tid siden Ash sagde de udødelige ord ”Hail to te King, Baby!” – den tredje og foreløbigt sidste film i serien kom i 1992. Siden da har Raimi udfoldet sig indenfor bl.a. western, thriller og drama og senest altså boltret sig med den kække spindelvævssvinger. Men med Drag Me To Hell er Sam Raimi tilbage, hvor det hele begyndte – med horror, humor og kropsvæsker i stride strømme.
Den søde og arbejdsomme bankdame Christine Brown stiler efter posten som souschef, men det er op ad bakke – for med en slesk mandlig konkurrent og en mandchauvinistisk chef er det sin sag at kravle op i hierarkiet. Men en skæbnesvanger dag dukker en gammel sigøjnerkone op, som vil have forlænget sit lån. Den usikre Brown må vise handlekraft overfor chefen og nægter derfor den stakkels kone lånet – det skulle hun selvfølgelig aldrig have gjort! Den gamle krage kaster en forbandelse over Brown, som snart hjemsøges af en fæl dæmon, der udover at skræmme bukserne af det stakkels pigebarn også vil trække hende lige lukt i Helvede – bogstavelig talt.
Det er en pokkers underholdende rutsjebanetur Sam Raimi har fået flækket sammen. Energien fra de gamle Evil Dead-dage titter også frem undervejs, hvor overdreven splatsctick og mindre gejsere af blod og opkast flyver over skærmen. Det er ulækkert, grotesk og ikke mindst morsomt. Lorna Raver er skræmmende som den ækle sigøjnerkone, mens Alison Lohman som den blonde bankdame hiver empatiske point hjem. Man føler for en gangs skyld noget for skrækfilmens offer, når Helvedes flammer slikker hende i hælene.
Filmens lydside skal også fremhæves, for både filmens score af Christopher Young og det øvrige lydlandskab er en effektiv og afgørende medspiller, som både er medrivende, ulækker og ikke mindst grusom. Så husk at skrue godt op for anlægget, når løjerne tager fat. Helt så heldig er udfaldet desværre ikke hele vejen for filmens special effects, som skæmmes af en håndfuld grimme computergenererede effekter. Nu skal der dog ikke gå ren nostalgi i den, så fred være med det. Filmen underholder og holder hele vejen – også på trods af et par digitale fejlskud undervejs.
Sam Raimi beviser at han stadig kan udfolde sig i de både grufulde og sorthumoriske gemakker, for sjældent har en tur til Helvede været så vild, vanvittig og voldsom – og så bliver der også plads til et par hårdkogte oneliners, som ville være den gæve Ash værdig. Så kom nu Raimi, drop edderkoppedrengen og lav noget mere horror med humor i – og tag gerne Bruce Campbell med.
Ekstramateriale: Man finder en klassisk og fin lille halvanden times behind te scenes. Det er ikke videre dybdegående, men det er underholdende sat sammen og giver bl.a. et kig på nogle filmens special effects, de digitale som fysiske.
Originaltitel: Drag Me To Hell, USA, 2009.
Medvirkende: Alison Lohman, Justin Long, Lorna Raver, Dileep Rao, Adriana Barraza, m.fl.
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2009-11-03 12:20:562009-11-03 12:20:56Kropsvæsker, sigøjnerkoner og djævelske dæmoner
FØLG OS PÅ FACEBOOK
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.176) Artikel  (50) Biograf  (653) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned oktober 2022 september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme